CELEX: C2007/183/72
Language: et
Date: 2007-08-04 00:00:00
Title: Kohtuasi T-208/07: 5. juunil 2007 esitatud hagi — BOT Elektrownia Bełchatów jt versus Euroopa Ühenduste Komisjon

4.8.2007   
            
            
               ET
            
            
               Euroopa Liidu Teataja
            
            
               C 183/37
            
         5. juunil 2007 esitatud hagi — BOT Elektrownia Bełchatów jt versus Euroopa Ühenduste Komisjon
   (Kohtuasi T-208/07)
   (2007/C 183/72)
   Kohtumenetluse keel: inglise
   Pooled
   
      Hagejad: BOT Elektrownia Bełchatów S.A. (Rogowiec, Poola), BOT Elektrownia Turów S.A. (Bogatynia, Poola), BOT Elektrownia Opole S.A. (Brzezie, Poola), Elektrownia „Kozienice” S.A. (Świerże Górne, Poola), Elektrownia Połaniec S.A. — Grupa Electrabel Polska (Połaniec, Poola), Elektrownia „Rybnik” S.A. (Rybnik, Poola), Elektrownia Skawina S.A. (Skawina, Poola), Elektrownia „Stalowa Wola” S.A. (Stalowa Wola, Poola), Południowy Koncern Energetyczny S.A. (Katowice, Poola), Zespół Elektrowni Dolna Odra S.A. (Nowe Czarnowo, Poola), Zespół Elektrowni Ostrołęka S.A. (Ostrołęka, Poola) ja Zespół Elektrowni Pątnów-Adamów-Konin S.A. (Konin, Poola) (esindajad: advokaadid B. Krużewski, M. Ciemiński, J. Młot-Schönthaler, N. Dodoo ja S. Boullart)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada otsus;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagejad nõuavad komisjoni 26. märtsi 2007. aasta otsuse siseriikliku kasvuhoonegaaside saastekvootide eraldamise kava kohta ajavahemikuks 2008-2012, millest Poola on teavitanud kooskõlas direktiiviga 2003/87/EÜ. (1)
   
   Oma hagi toetuseks väidavad hagejad, et komisjon on teinud vea, võttes vastu otsuse, mis vähendab oluliselt muuhulgas süsinikdioksiidi saastekvoote, mida direktiivi 2003/87/EÜ kohaldamisalasse kuuluvad käitised võivad keskkonda paisata.
   Hagejad väidavad seoses sellega, et komisjon on rikkunud direktiivis 2003/87/EÜ sätestatud olulist menetlusnormi, kuna ta i) võttis vaidlustatud otsuse vastu õigusvastaselt pärast direktiivi artikli 9 lõikes 3 kehtestatud kolmekuulise tähtaja möödumist ning ii) piiras õigusvastaselt hagejate õigust konsulteerimisele enne Poola poolt lõpliku siseriikliku kasvuhoonegaaside saastekvootide eraldamise kava vastu võtmist ajavahemikuks 2008-2012.
   Hagejad väidavad veel, et komisjon on kuritarvitanud oma võimu, mis tuleneb direktiivist 2003/87/EÜ, selles osas, milles ta i) arvestas Poola suhtes liiga madala SKT kasvumäära ja liiga range heitkoguste vähendamise suhtega, mistõttu Poolale eraldatud kogu saastekvooti on alahinnatud; ning ii) moonutas direktiivi kui Kyoto protokolli poolte kasvuhoonegaasidega seotud kohustuste täitmiseks tulemusliku meetme tegelikku eesmärki, kuna ta vähendas siseriiklikke heitmekoguseid aastateks 2008-2012 oluliselt alla selle, mis oli vaja selleks, et Poola täidaks oma Kyoto eesmärki.
   Lõpetuseks väidavad hagejad, et komisjon on rikkunud õiguspärase ootuse, proportsionaalsuse ja võrdse kohtlemise põhimõtteid, institutsioonidevahelise koostöö kohustust ning põhjendamiskohustust.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/E, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32; ELT eriväljaanne 15/7, lk 631).